Mobiilipankissa voit tehdä merkinnän valitsemalla yläosasta Sijoitukset-otsikon. Kaupankäynti-painikkeesta pääset etsimään rahastoja joko nimellä tai ISIN- tunnuksella. Valitse sen jälkeen haluamasi rahasto ja paina Osta-painiketta. Avautuvalla sivulla voit määrittää merkintäsumman, säilytystilin ja veloitustilin. Tämän jälkeen sinun tulee vahvistaa, että olet tutustunut sekä tulostanut tai tallentanut sekä hyväksynyt rahastoon liittyvät dokumentit ja sitoudut noudattamaan niitä. Paina tämän jälkeen Osta-painiketta ja saat yhteenvedon merkinnästä. Tarkistettuasi tiedot, paina Hyväksy-painiketta ja vahvista merkintä salasanallasi.
Verkkopankissa voit tehdä merkinnän valitsemalla Sijoitukset > Kaupankäynti > Kurssilista ja kaupankäynti. Kirjoita kurssilistan Etsi-kohtaan rahaston nimi, jonka rahasto-osuuksia haluat merkitä ja paina Hae. Etsi haluamasi rahasto listalta ja paina sen vasemmalla puolella olevaa nuolta ja valitse Osto. Seuraavalla sivulla voit valita merkintäsumman, rahastosalkun, johon rahasto-osuudet siirtyvät sekä tilin, jolta merkintä veloitetaan. Tämän jälkeen sinun tulee vahvistaa, että olet tutustunut sekä tulostanut tai tallentanut sekä hyväksynyt rahastoon liittyvät dokumentit ja sitoudut noudattamaan niitä. Lopuksi paina sivun vasemmasta alareunasta Osta ja vahvista merkintä salasanallasi.
Jos sinulla on käytössäsi Varainhoito Online -palvelu, voit tehdä lisäsijoituksia sopimukseen siirtämällä varoja palveluun kuuluvalle Täyden valtakirjan varainhoitotilille, josta merkinnät tehdään automaattisesti sopimukseen kuuluvaan sijoituskohteeseen.
Jos sinulla on käytössäsi Danske Kaupankäynti Online- tai Sijoitusneuvontapalvelu, tai rahastosalkku/säilytystili ilman Danske Sijoitusneuvontapalvelua, voit tehdä rahastomerkinnän joko mobiili- tai verkkopankissa.